Fyrsti stjörnuflokkaði gististaðurinn í Vakanum Hótel Rauðaskriða fékk s.l. föstudag VAKA viðurkenningu sína afhenta , fyrst allra gististaða eftir að gistihlutinn var innleiddur í gæða - og umhverfiskerfið . Hótel Rauðaskriða sem er innan Ferðaþjónustu bænda er 32 herbergja , rúmgott og vel staðsett fjölskyldurekið hótel á Norðurlandi , rétt við Húsavík þar sem áhersla er lögð á umhverfið og náttúruna . Þess má geta að í gistihluta VAKANS eru nú tilbúin gæðaviðmið fyrir hótel , gistiheimili og heimagistingu og geta allir þeir sem reka gististaði í þessum þremur flokkum sótt um stjörnuflokkun nú þegar . Síðar á árinu munu svo bætast við gæðaviðmið fyrir hostel , tjaldsvæði og orlofsíbúðir og bústaði . Þetta nýja stjörnuflokkunarkerfi tekur nú við af eldra flokkunarkerfi sem Ferðamálastofa hefur séð um frá árinu 2000 . Allar nánari upplýsingar er að finna á heimasíðu VAKANS – www.vakinn.isÁ myndinni eru Elías Bj . Gíslason Ferðamálastofu , Ragnheiður Elín Árnadóttir , ráðherra ferðamála , Bergþóra Birgisdóttir og Harald Jóhannesson , eigendur og hótelstjórar Rauðuskriðu ásamt börnum sínum , og Alda Þrastardóttir Ferðamálastofu .